Byrettens kendelse om anmodning vedrørende lægdommers honorar i en boligretssag, stadfæstes
Ret: Østre Landsret (2. instans)
Faggruppe: Civilsag — Almindelig civil sag
Sagsemner: Retspleje og civilproces;

/

UDSKRIFT
AF

ØSTRE LANDSRETS RETSBOG
____________

Den 21. marts 2011 satte Østre Landsret retten i retsbygningen, Bredgade 42, København.

Som dommere fungerede landsdommerne Linde Jensen, Jon Fridrik Kjølbro og Birgitte

Grønborg Juul (kst.), førstnævnte som rettens formand.

Som protokolfører fungerede kontorfuldmægtig Medarbejder ved retten.

Der foretoges   

19. afd. kære nr. B-558-11:

Lægdommer

påkærer boligrettens honorarfastsættelse

i sagen

Sagsøger

mod

Sagsøgte

Ingen var mødt eller indkaldt.

Der fremlagdes kæreskrift af 1. februar 2011, hvorved Lægdommer har kæret Køben-

havns Byrets kendelse af 28. januar 2011 (BS 9C-3594/2008) om fastsættelse af lægdom-

merhonorar, dommerens fremsendelsesbrev af 15. februar 2011 og udskrift af retsbogen

indeholdende den kærede afgørelse.



/

- 2 -

Lægdommer har til støtte for kæren navnlig gjort gældende, at han, der er advokat, har lidt

et tab ved at deltage i boligretssagen, der varede fra kl. 9.30 til kl. 15.30, idet han ikke

kunne passe sit advokatkontor i et tidsrum, hvor han var i boligretten. Det konkrete tab

kan derfor som minimum opgøres til 7 timer à 1.550 kr. med tillæg af moms.

Boligretten har ved sagens fremsendelse henholdt sig til den trufne afgørelse. Boligretten

har telefonisk oplyst, at kendelsen efter afsigelse er sendt til Lægdommer, og at der ikke

på forhånd er givet meddelelse om tidspunktet for afsigelsen af kendelsen.

De modtagne bilag var til stede.

Efter votering afsagdes sålydende

k e n d e l s e :

Af de grunde, som byretten har anført, tiltræder landsretten boligrettens afgørelse om, at

der ikke undtagelsesvis er grundlag for ud over det almindelige honorar på 1.100 kr. at

fastsætte en særlig godtgørelse til Lægdommer i anledning af dennes virke som læg-

dommer i en heldagssag ved boligretten, jf. § 1, stk. 3, jf. § 1, stk. 1, i bekendtgørelse nr.

712 af 17. november 1987 om ydelser til lægdommere og vidner mv. med senere ændrin-

ger.

T h i b e s t e m m e s :

Byrettens kendelse stadfæstes.

Retten hævet.

(Sign.)